cyanic-selkie/wikianc huggingface dataset:
A&M Records
Inicios
A finais dos 60, por medio de contratos directos e acordos de licenza, A&M fíxose con varios artistas británicos, como Cat Stevens, Joe Cocker, Procol Harum, Humble Pie, Fairport Convention, Free, The Move e Spooky Tooth. Nos 70, baixo o seu acordo de fabricación e distribución con Ode Records, A&M lanzou álbums de Carole King, Hummingbird e o dúo de humoristas Cheech & Chong. Outros notables artistas desa década eran Nazareth, Y&T, the Tubes, Styx, Supertramp, Rick Wakeman, the Ozark Mountain Daredevils, Chuck Mangione, Squeeze e Peter Frampton. O 10 de marzo de 1977 A&M asinou cos Sex Pistols despois de que a banda fose despedida de EMI. Porén, tamén os despediu despois dunha semana. A&M apoiou o seu éxito nos anos 80 con artistas como Henry Badowski, Janet Jackson, The Police, Sting, The Brothers Johnson, Falco, Atlantic Starr, The Go-Go's, Chris De Burgh, Bryan Adams, Suzanne Vega, Brenda Russell, Jeffrey Osborne, Oingo Boingo, Human League, Ozark Mountain Daredevils, Sharon, Lois & Bram, Annabel Lamb, Jim Diamond, Vital Signs, Joe Jackson e a banda escocesa Gun.
Anos con PolyGram
Durante a década dos 90 a compañía continuou lanzando álbums de Soundgarden, Extreme, Amy Grant, John Hiatt, Sting, Blues Traveler, Barry White e Aaron Neville, ademais de material de novos artistas como Sheryl Crow, Therapy?, CeCe Peniston e The Gin Blossoms. O selo publicou tamén as bandas sonoras das películas Robin Hood: Prince of Thieves, The Three Musketeers, Sabrina, The Living Sea, Demolition Man e Lethal Weapon 3.
Eluveitie
Cambios na formación e Evocation II - Panteón (2016-presente)
En setembro de 2016, Eluveitie anunciou que o seu próximo álbum, Evocation II, sairía á venda durante a primavera de 2017 e lanzou un vídeo promocional del. Finalmente, Evocation II foi lanzado o 18 de agosto. É a continuación de Evocation I, mantén o concepto acústico e é o primeiro sen Merlin Sutter nen Ivo Henzi.
O Espiño, Filgueira, Lalín
O Espiño é un lugar da parroquia de Filgueira, concello de Lalín, situado ás marxes da estrada N-525 no tramo comprendido entre a capital municipal e o polígono industrial Lalín2000.
No lugar permanecen aínda os restos dunha importante fábrica de curtidos que funcionou ata ben entrado o século XX. O lugar de Espiño conta tamén cunha capela de nova construción dedicada ao culto da virxe de Fátima.
Número primo de Mersenne
miniatura|Os números primos de Mersenne reciben o nome do seu descubridor, [[Marin Mersenne|Marin de Mersenne, que publicou a súa teoría na obra Cognitata Physico-Mathematica, en 1664.]] miniatura Un número M é un número de Mersenne se é unha unidade menor que unha potencia de 2. M n = 2n − 1. Un número primo de Mersenne é un número de Mersenne que ademais é primo, é dicir, Mn = 2n − 1, con n primo (non é unha condición suficiente que n sexa primo para que Mn o sexa).
Cimadevila, Montoxo, Cedeira
Cimadevila é un lugar da parroquia de Montoxo no concello coruñés de Cedeira, na comarca de Ferrol. Tiña 12 habitantes no ano 2007 segundo datos do Instituto Galego de Estatística dos cales eran 7 homes e 5 mulleres, o que supón unha diminución con relación ao ano 1999 cando tiña 18 habitantes.
Xesús Santos Suárez
Traxectoria
Estudou Maxisterio na Universidade de Santiago de Compostela. Foi mestre en Pontevedra, Val do Dubra, Boiro e finalmente en Calo, onde estivo máis de dúas décadas, ata que se xubilou.
Lorenzen Wright
NBA
Wright foi seleccionado polos Los Angeles Clippers no sétimo lugar do Draft da NBA de 1996. Nos Clippers pasou tres tempadas, antes de ser traspasado aos Atlanta Hawks en 1999. A campaña 1999-00 foi a da súa consagración, facendo 12,4 puntos e 7,5 rebotes por noite. Ese verán foi traspasado aos Memphis Grizzlies no intercambio que mandaba a Pau Gasol aos Grizzlies e a Shareef Abdur-Rahim aos Hawks. Na súa nativa Memphis pasou cinco anos cobrando grande importancia no xogo interior do equipo, sendo regularmente o pivote titular.
María Gloria Elizo
María Gloria Elizo Serrano, nada en Madrid o 11 de decembro de 1966 é unha letrada española, política de Podemos e actual vicepresidenta cuarta do Congreso dos Deputados.
Traxectoria
Coa aparición de Podemos fíxose cargo da súa representación legal. Como tal, encargouse das querelas contra Esperanza Aguirre e Eduardo Inda por acusar a Pablo Iglesias de colaborar con ETA e a Podemos de recibir financiamento de Venezuela. Tamén impulsou, xunto co avogado Jaume Asens e o exfiscal Carlos Jiménez Villarejo, as querelas contra Jordi Pujol e Marta Ferrusola e colaborou no contacto que o partido mantivo con distintos colectivos profesionais.
Participou de forma activa nas eleccións xerais de 2015, coordinando o programa de anticorrupción e poder xudicial, sobre cuxa reforma publicou varios documentos. Tras as primarias, presentouse como cabeza de lista da candidatura de Podemos ao Congreso dos Deputados pola circunscrición de Toledo. Foi a única candidata de Podemos que conseguiu un escano en Castela-A Mancha.
O 13 de xaneiro de 2015, data na que se constituíu a cámara baixa, foi elixida vicepresidenta terceira do Congreso co apoio de 71 deputados.
Chula Vista
Chula Vista é unha cidade do condado de San Diego, no estado estadounidense de California. No ano 2005 tiña unha poboación de 210.000 habitantes e unha densidade de poboación de 1.370,9 hab./km², sendo a segunda cidade máis grande do condado de San Diego, e a 14º no estado de California
Carballedo, Carballedo, Carballedo
Carballedo é un lugar da parroquia de Santa María de Carballedo, no concello lugués de Carballedo na comarca de Chantada. Segundo o INE en 2016 tiña 19 habitantes (8 mulleres e 11 homes).
Freetown
Freetown é a cidade maior e a capital de Serra Leoa, con 820.000 habitantes estimados (2006), localizada na zona occidental do país, sobre a denominada península de Freetown, na costa do Océano Atlántico. Coas zonas suburbanas a poboación supera lixeiramente 1 000 000 habitantes.
Xeografía
Freetown sitúase na punta noroeste da península homónima, entre o estuario do río Serra Leoa e o Océano Atlántico. Esta situación orixinou algunhas da mellores praias, pola súa area fina, da África Occidental. Na parte sur da península e no estuario fluvial hai mangleiral e zonas pantanosas, favorecidos pola elevada pluviosidade da zona.
Economía
Moitas das maiores empresas do país e a maioría das estranxeiras localizan as súas sedes en Freetown. A actividade da cidade vira en torno ao seu excelente porto, cualificado como o terceiro mellor porto natural do mundo, capaz para recibir as maiores embarcacións e de manexar as principais exportacións de Serra Leoa. A diversidade industrial da cidade asenta en empresas de alimentos e bebidas, manufacturado de peixe, muiñaxe de arroz, refinado de petróleo, corte de diamantes, elaboración de tabacos, fábricas de vestimentas etc. Cidadáns de orixe libanesa xogan un importante papel no comercio local.
Cortes Valencianas
Historia
Coa unificación das coroas de Castela e de Aragón, as Cortes do reino de Valencia van perdendo lixeiramente poder e convócanse menos frecuentemente durante o século XVI, cousa se fai máis patente no século XVII. De feito, a decadencia é clara e os derradeiros foron celebradas en Valencia no ano 1645. Finalmente, trala Guerra de Sucesión Española no 1707 e os Decretos de Nueva Planta, abólese o dereito valenciano e con el o Reino.
Flora Shaw
Xornalismo
Un aspecto pouco coñecido da súa prominente carreira foi que ao inicio de comezar a escribir para The Times, escribiu baixo o nome de F. Shaw, tratando de disfrazar o feito de ser unha muller. Máis tarde foi tan valorada que non precisou esta ocultación e escribiu abertamente como Flora Shaw, e foi considerada dentro das/dos máis grandes xornalistas do seu tempo, especialmente en política e economía.
Gran Premio de Francia de 1978
Resumo da carreira
A raíz da retirada do "coche ventilador", en Brabham víronse obrigados a volver ao seu anterior coche, pero isto non impediu que, con comezaran con John Watson na pole e Niki Lauda no terceiro lugar detrás de Mario Andretti no Lotus. Ao principio, Watson liderou na primeira curva, con Andretti segundo, e Patrick Tambay no seu McLaren terceiro, pero esa orde non permaneceu por moito tempo, Andretti arrebatou o liderado a Watson na primeira volta. Lauda e Ronnie Peterson estaban avanzando, así, cando pasaron a Watson e Tambay quedaron en segunda e terceira posición, pero Lauda sufriu outra avaría no motor. Isto deixou aos dous coches de Lotus nas dúas primeiras posicións, terminaron así con Andretti logrando a súa terceira vitoria en catro carreiras, o podio foi completado por James Hunt que pasou Watson a metade de carreira.
Dinocariotas
Os dinocariotas (Dinokaryota) é a clase (ou superclase) principal dos dinoflaxelados. Neles inclúense todas as especies nas que o núcleo permanece como dinocarion durante todo o seu ciclo vital, o cal está tipicamente dominado polo estadio haploide. Todos os dinoflaxelados "típicos", como Peridinium e Gymnodinium, pertence a este grupo. Outros son máis infrecuentes, como algúns que son coloniais, ameboides, ou parasitos. O xénero Symbiodinium comprende as zooxantelas simbióticas.
Nepal
O Nepal, cuxo nome oficial é República Federal Democrática do Nepal (en nepalés: सङ्घीय लोकतान्त्रिक गणतन्त्र नेपाल), é un país do sur de Asia, con fronteiras coa China (Tíbet) ao norte e a India ao sur. A súa capital e Katmandú; a lingua oficial é o nepalés e a moeda é a rupia nepalesa. O país foi unha monarquía ata 2008, sendo Gyanendra o seu derradeiro rei.
Xeografía
Nepal ten, máis ou menos, a forma dun trapecio irregular, formando un pequeno país que de leste a oeste ten unha lonxitude duns 800 km e de norte e sur unha anchura máxima duns 200 km, cubrindo unha área de 147.181 km².
Estevo Vladislav I
Vida
Vladislav derrocou ao seu medio irmán máis vello, o rei Estevo Radoslav, coa axuda do seu sogro Iván Asen II de Bulgaria, adoptando o nome real de Stefan.
PCR en tempo real
Terminoloxía e siglas
As directrices MIQE propoñen que a abreviatura qPCR se use para a PCR en tempo real cuantitativa e que RT-qPCR se use para a técnica combinada de PCR en tempo real e PCR tras reversotranscriptase. Aínda que o acrónimo "RT-PCR" normalmente significa só PCR tras reversotranscriptase pero non PCR en tempo real, o feito é que non todos os autores se adhiren a esta convención (e moitas veces aparece usada RT-PCR como PCR en tempo real), polo que o risco de confusión coas siglas é evidente, e hai que atender sempre ao contexto en que se usan.
Fundamento
A PCR cuantitativa realízase nun termociclador con capacidade de facer incidir sobre cada mostra un feixe de luz dunha lonxitude de onda determinada e de detectar a fluorescencia emitida polo fluorocromo excitado. Este termociclador é un aparato con capacidade para quentar e arrefriar rapidamente as mostras, de modo que se aproveiten as cualidades fisicoquímicas dos ácidos nucleicos e as encimáticas da ADN polimerase.
Rectas de calibrado
Como se indicou no apartado de cuantificación, empregar o CT, como valor matemático, permite obter resultados fiables, mais este feito pode non ser explotado directamente. A fin de coñecer a cantidade de ADN inicial, é preciso realizar novas transformaciones matemáticas que requiren coñecer a eficiencia de PCR, que adoita determinarse grazas a unha recta de calibrado.
800px|center As novas mostras F, G, H, I, J, K, L, M e N, de concentración de ADN inicial decrecente (unha orde de magnitude cada vez) amplifícanse mediante PCR nun mesmo experimento. Cada cinética permite determinar un CT para cada un (é dicir, un número en referencia a un ciclo en concreto). Represéntanse as concentracións de ADN como número de moléculas por tubo (neste caso, F posúe 70 millóns e N, 0,7).
Enfoques
Entón, no ciclo no que se supera o nivel limiar (é dicir, o CT), dise que:
Mónaco nos Xogos Olímpicos
Mónaco participou por vez primeira nos Xogos Olímpicos en 1920, e dende entón competiu en cada edición dos Xogos de Verán, agás en 1932, 1956 e 1980. Mónaco tamén participou en cada edición dos Xogos Olímpicos de Inverno dende 1984.
Xosé María Brea
Prosa
Nada se sabe destas novelas, así como tampouco doutra citada repetidamente, De como viveu e renasceu Moneate. En prosa tamén están dúas composicións de Charamuscas: un relato curto no que se condensa a emoción e a traxedia das almas populares, Sanctus, ou as vivencias no desarraigo da guerra africana, Recordos de campaña:
Sistamares, Louro, Muros
Sistamares é un lugar da parroquia de Louro no concello coruñés de Muros, na comarca de Muros.
Taxes, Louro, Muros
Taxes é un lugar da parroquia de Louro no concello coruñés de Muros, na comarca de Muros. Segundo o padrón municipal (INE 2012) ten 22 habitantes (13 homes e 9 mulleres).
O que arde
Estrea
O que arde tivo a súa estrea mundial na 72ª edición do Festival Internacional de Cinema de Cannes na sección oficial Un Certain Regard o 21 de maio de 2019, onde gañou o premio do Xurado, sendo a primeira vez que un filme en lingua galega é proxectado na sección oficial. O filme estreouse nos cinemas de Francia en 54 salas de 21 cidades do país o 4 de setembro de 2019, baixo o título Viendra le Feu e da man da distribuidora internacional Pyramide Films. Estreouse en versión orixinal en galego con subtítulos.
En Galicia, tivo dúas preestreas. A primeira realizouse o 29 de setembro de 2019 na Praza da Vila de Navia, en Navia de Suarna. A elección deste concello debeuse á orixe da familia do director, xa que a nai de Laxe é de Vilela, da parroquia de Son, así como por ser lugar de rodaxe de parte do filme. A segunda preestrea fíxose o 1 de outubro de 2019 no Festival Curtocircuíto, no Teatro Principal de Santiago de Compostela.
O Barreiro, Lago, Valdoviño
O Barreiro é un lugar da parroquia de Lago no concello coruñés de Valdoviño na comarca de Ferrol. Tiña 56 habitantes no ano 2007 segundo datos do Instituto Galego de Estatística dos cales eran 29 homes e 27 mulleres, o que supón unha diminución con relación ao ano 2000 cando tiña 64 habitantes.
Igrexa de San Martiño de Sobrán
A igrexa de San Martiño de Sobrán é a igrexa parroquial de Sobrán, no concello de Vilagarcía de Arousa. De orixe medieval chegou ata os nosos días en bastante bo estado de conservación, conservando boa parte da fábrica románica.
Exterior
A fachada meridional queda enmarcada nos seus extremos polos muros transversais da fachada occidental e o muro testeiro, que sobresaen a modo de contrafortes.
Divídese en tres panos por medio de dous contrafortes centrais, que foron engrosados ao longo dos anos. No primeiro pano cara a occidente ábrese unha ventá con chambrana de rombos e arquivolta tórica que se apoia sobre un par de columnas de capiteis e bases entregos. Os capiteis decóranse con follas en espiral. O plinto é dunha base con tres fiadas de tacos. No pano central ábrese unha porta con arco de medio punto, con arquivolta de media cana e touro apoiado sobre un par de columnas. Os capiteis decóranse con entrelazos de vástagos que saen das bocas dunhas cabezas de lobo.
miniatura|Detalle da ábsida, capitel e canzorros.
miniatura|esquerda|Ábsida.
Na obra Legado Histórico de Fermín Bouza-Brey, de Marcelino Abuín, comenta os indicios da presenza sueva onde aparecen algunhas novas de achados arqueolóxicos nesta freguesía, novas recollidas no xornal El Porvenir de Santiago de Compostela, no ano 1876. Abuín expón o contido destes achados no seu libro: No adro cemiterio da igrexa parroquial, a máis de dous metros de profundidade... descubriuse casualmente ao abri-los cimentos para construír unha capela unida ao hastial do norte, un antigo cemiterio. Sete foron polo menos as sepulturas descubertas só na profunda gabia aberta para a devandita obra e, ademais, indicios das moitas que existiron primitivamente naquel chan. Na súa maior parte compoñíanse de grandes lastras de máis de tres metros de alto, que formaban a maneira dunha caixa máis ancha na cabeceira que nos pés e cun fondo que estaba revestido de grandes ladrillos e nalgunhas tamén de baldosas. Había algunhas que tiñan as paredes laterais formadas de ladrillos, unha atopábase escavada na rocha ata a terceira parte da súa altura. Varios foron os ladrillos enteiros que, uns de barro e outros de cal, se sacaron, e todos eran notables polas súas dimensións. Habíaos cadrados de máis dun pé de lado e rectangulares de dúas cuartas e media de longo e unha de largo e tres polgadas de espesor. Nalgunhas das sepulturas foron depositados varios cadáveres. Débese nota-lo tamaño dos ósos extraídos, así como o espesor dos cranios, que nalgúns chegaba a catro liñas. Ao nivel dos sepulcros tamén se descubriu un pequeno arco de perpiaño curvado por un lado e cuberto no seu interior de terra negra, que parecía cinza descomposta; a pouca distancia encontrouse unha capa de muíño de man.
A nave
En cada tramo do muro norte ábrense unha ventá con arco de medio punto, cunha seteira de aresta, outra tetralobulada con tacos e dentes de serra.
Río Cabul
O Cabul, Kabul ou Kabal, é un río que nace nas montañas Sanglakh, en Afganistán.
Angela Davis
Celebridade e liberdade
Finalmente libre, Angela foi temporalmente para Cuba, seguindo os pasos dos seus amigos, os activistas radicais Huey Newton e Stokely Carmichael. A súa recepción na illa polos negros cubanos nun acto público de masas foi tan entusiástica que ela mal puido discursar. De acordo con Carlos Moore, un escritor bastante crítico das relacións raciais na Cuba comunista, a súa visita ao país causou grande impacto entre a poboación negra nun tempo no que as expresións de identidade racial eran ben raras en Cuba. As súas credenciais revolucionarias permitíronlles aos nativos identificárense en público cos seus pensamentos, sen medo de seren cualificados de contrarrevolucionarios polo goberno cubano.
Posterioridade
Nos últimos anos, continúa a pronunciar discursos e conferencias, principalmente en ambientes universitarios e mantense como unha figura prominente na loita pola abolición da pena de morte en California. En 1977-1978 foille atribuído o Premio Lenin da Paz.
Aepyornithidae
As aves elefante (Aepyornithidae) son un clado de aves paleognatas extintas non voadoras endémicas de Madagascar. A posición filoxenética destas aves segundo os últimos estudos moleculares é a do grupo irmán dos kiwis.
Evasión da motora Rocío
A evasión da motora Rocío foi a fuxida de republicanos galegos desde Malpica de Bergantiños o 31 de agosto de 1938.
O Castro, Lago, Valdoviño
O Castro é un lugar da parroquia de Lago no concello coruñés de Valdoviño na comarca de Ferrol. Tiña 59 habitantes no ano 2007 segundo datos do Instituto Galego de Estatística dos cales eran 28 homes e 31 mulleres, o que supón unha diminución con relación ao ano 2000 cando tiña 60 habitantes.
Canle de calcio regulada por voltaxe
As canles de calcio reguladas por voltaxe (en inglés voltage-gated calcium channels ou VGCC), tamén chamadas canles de calcio dependentes de voltaxe (VDCC), son un grupo de canles iónicas reguladas por voltaxe que se encontran na membrana plasmática de células excitables (por exemplo, a célula muscular, célula glial, neurona etc.) que é permeable ao ión calcio (Ca2+). Estas canles son lixeiramente permeables ao ión sodio (Na+), polo que tamén se chaman canles de Ca2+-Na+, pero a súa permeabilidade ao calcio é unhas mil veces maior que ao sodio baixo condicións fisiolóxicas normais. Ao potencial de membrana fisiolóxico ou de repouso, estas canles están normalmente pechadas. Son activadas (é dicir, abertas) a potenciais de membrana despolarizados de aí que se diga que están reguladas por voltaxe. A concentración de calcio (Ca2+) é normalmente varios miles de veces maior fóra da célula que dentro. A activación de determinadas canles de calcio reguladas por voltaxe permite que o Ca2+ entre rápido na célula, o cal, dependendo do tipo celular, ten como resultado a activación de canles de potasio sensibles ao calcio, a contracción muscular, a excitación das neuronas, a regulación á alza da expresión xénica, ou a liberación de hormonas ou neurotransmisores. As canles de calcio reguladas por voltaxe foron inmunolocalizadas na zona glomerulosa da glándula adrenal humana normal e hiperplástica, así como en adenomas produtores de aldosterona, e nestes últimos as canles de calcio reguladas por voltaxe de tipo T correlacionábanse cos niveis de aldosterona plasmática dos pacientes. A activación excesiva das canles de calcio reguladas por voltaxe é un importante compoñente da excitotoxicidade, xa que os niveis moi elevados de calcio intracelular activan encimas que, a niveis altos dabondo, poden degradar estruturas celulares esenciais.
Newton, Massachusetts
dereita|miniatura|250px
Xene de fusión
miniatura|300px|Esquema que mostra as vías polas que pode aparecer un xene de fusión a nivel cromosómico.
Oncoxenes
Sábese desde hai 30 anos que a fusión de xenes xoga un importante papel na xénese de tumores. Os xenes de fusión poden contribuír á formación de tumores porque a fusión de xenes pode producir unha proteína anormal moito máis activa que a dos xenes non fusionados. Con frecuencia, os xenes de fusión son oncoxenes que causan cancro; entre eles están o BCR-ABL (coa translocación t(9;22)), TEL-AML1 (ALL coa translocación t(12 ; 21)), AML1-ETO (M2 AML coa t(8 ; 21)), e TMPRSS2-ERG coa deleción intersticial no cromosoma 21, frecuente no cancro de próstata. No caso do TMPRSS2-ERG, prodúcese unha alteración da sinalización no receptor de andróxenos e unha inhibición da expresión do receptor de andróxenos polo factor de transcrición ETS oncoxénico, mediante o cal o produto de fusión regula o cancro de próstata. A maioría dos xenes de fusión encóntranse en cancros hematolóxicos, sarcomas, e no cancro de próstata.
First Fleet
miniatura|dereita|200px|Monumento en Brighton-Lesands conmmemorando a chegada da First Fleet.
Río Tea
Características
A meirande parte do río está declarado como zona especial de conservación (ZEC) río Tea, xunto con varios dos seus afluentes, como os ríos Alén, Xabriña ou o rego de Borbén.
Verderolo común
Distribución e hábitat
Ademais das zonas xa citadas o verderolo foi introducido e está presente en Nova Zelandia, parte de Australia, e algúns países da América do sur, como o Brasil e a Arxentina.
Super Smash Bros.
Sistema de xogo
Super Smash Bros. utiliza un sistema de batalla distinto ao dos tradicionais xogos de loita. 2 ou máis xogadores (até 4) elixen personaxe, tralo cal pelexan en diferentes escenarios mentres tratan de sacar aos seus opoñentes do escenario. No canto de usar barras de enerxía como a maioría dos xogos de loita, este xogo presenta medidores de porcentaxe. Estes medidores comezan en 0%, e increméntanse cando os personaxes reciben dano, chegando a un límite de 999%. A medida que a porcentaxe dun personaxe incrementa, este pode ser guindado máis lonxe con maior facilidade. Cando un personaxe é guindado fóra dos límites da pantalla perde unha vida ou un punto dependendo do modo de xogo en que se estea participando. Os xogadores poden usar ataques ou outras técnicas para volver ao escenario (xeralmente a combinación de botóns ↑+B), ou como algúns saltos de certos personaxes, que teñen un maior alcance ou maior repetición, e que poden facer que a recuperación sexa máis fácil. Ademais, algúns personaxes son máis pesados que outros, facendo máis difícil para un adversario conseguir sacalo do escenario, pero facendo máis difícil a recuperación. Os personaxes poden pelexar usando unha gran variedade de ataques resultantes de combinar os botóns A e B do control coa dirección que se dá á panca de control. miniatura|200x200px|O mando de Nintendo 64 permite todo un abano de movementos. O xogo contén 9 escenarios distintos. Os escenarios son areas de tres dimensións, baseadas en niveis das distintas sagas de Nintendo e son interactivos co xogador. Aínda que os escenarios están debuxados en tres dimensións, os personaxes só se poden mover nun plano bidimensional. Non todos os escenarios están dispoñibles desde o inicio; un escenario está oculto, e pode ser desbloqueado se se seguen uns requirimentos. Os escenarios van desde plataformas flotantes até áreas de terra firme. Cada escenario posúe un límite, o cal se é traspasado fará que o personaxe perda unha vida ou punto. Ademais, diversos obxectos aparecen de forma aleatoria e de distintas formas e consecuencias ao usalo, como bates de béisbol, cunchas, martelos, e o seu uso comprende desde recuperar enerxía ata darlla ao contrario.
Solleiros
O topónimo galego Solleiros pode referirse a:
Super Smash Bros.
Desenvolvemento
Os debuxos promocionais do xogo están feitos nun estilo de cómic e os personaxes foron retratados como bonecos que cobran vida para loitar. Este estilo de presentación foi omitido nas secuelas, optando por un estilo de debuxo máis serio (como usar para a promoción os mesmos modelos dos personaxes dentro do xogo no canto de debuxos feitos a man) e substituíndo aos bonecos por trofeos.
A Xunqueira, Antes, Mazaricos
A Xunqueira é un lugar da parroquia de Antes, no concello coruñés de Mazaricos, na comarca do Xallas. Segundo o IGE, en 2018 tiña 56 habitantes (30 homes e 26 mulleres).
Jack Lemmon
John Uhler Lemmon III, nado en Newton (Massachusetts) o 8 de febreiro de 1925 e finado nos Ánxeles o 27 de xuño de 2001, foi un actor estadounidense, máis coñecido como Jack Lemmon.
Radamisto
Traxectoria
Radamisto era o fillo máis vello do rei Pharsman I de Iberia, mais a súa nai era unha princesa armenia da dinastía artáxida, filla de Tigranes IV e da súa dona e irmá Erato. En Armenia gobernaba Mitríades, instalado no trono por seu irmán, o rei de Iberia, pero as relacións entre os dous irmáns deterioránse e no ano 51 Pharsman instalou no trono ao seu fillo, Radamisto quen coa complicidade da gornición romana capturou e matou a seu tío. O rei Vologases I de Partia desconforme con esas accións invadiu Armenia conquistando Artaxata e proclamando a seu irmán Tiridates I rei no ano53 mais no inverno ao se retirar os soldados partos por unha epidemia, Radamisto volveu recuperar o poder. Trata os armenios con extraordinaria severidade, castigando ás cidades que se renderan aos partos, o que ten como consecuencia unha rebelión e a volta de Tiridates ao poder no ano 55. Radamisto fuxiu e Tiridates fixo prisoneira á súa muller, Zenobia, á que tratou como unha raíña. Radamisto viviu os anos seguintes en Iberia ata que o seu pai ordenou asasinalo co pretexto de argallar un complot contra el.
Teño un soño
dereita|300px|miniatura|Pronunciando o seu famoso discurso "Teño un soño" o [[28 de agosto de 1963 fronte ao Monumento a Lincoln durante a Marcha sobre Washington polo traballo e a liberdade]]
Teño un soño (I Have a Dream) é o nome do popular discurso de Martin Luther King Jr en que falou do seu desexo dun futuro en que a xente negra e branca puidesen coexistir harmoniosamente e como iguais. Este discurso foi pronunciado o 28 de agosto de 1963 desde o Monumento a Lincoln durante a Marcha sobre Washington polo traballo e a liberdade. Considérase como o momento definitorio do Movemento polos Dereitos Civís nos Estados Unidos para alén dun dos mellores discursos da historia.
Historia e características
Paralelismo, ou "usar a mesma fraseoloxía inicial nunha secuencia de afirmacións ou frases para agregar énfases, orde, ou clímax a unha idea" (Campbell & Huxman, 2002, p. 177), é unha ferramenta retórica empregada a través de todo o discurso. Un exemplo de paralelismo atopámolo case ao principio cando King insta o seu público a aproveitar o momento "Agora é o momento..." é repetido catro veces na sexta estrofa. O exemplo máis citado de paralelismo atopámolo na frase "Eu teño un soño..." que repetida oito veces cando King describe á súa audiencia unha imaxe duns Estados Unidos de América integrado e unido.
Vilarnovo, Montoxo, Cedeira
Vilarnovo é un lugar da parroquia de Montoxo no concello coruñés de Cedeira, na comarca de Ferrol. Tiña 30 habitantes no ano 2007 segundo datos do Instituto Galego de Estatística dos cales eran 14 homes e 16 mulleres, o que supón unha diminución con relación ao ano 1999 cando tiña 31 habitantes.
Public Enemies (filme de 2009)
Public Enemies é un filme estadounidense dirixido por Michael Mann que foi estreado no 2009. É unha adaptación do libro non ficticio de Bryan Burrough Public Enemies: America's Greatest Crime Wave and the Birth of the FBI, 1933–34. Ambientado na Gran Depresión, o filme narra os anos finais do ladrón de bancos John Dillinger (Johnny Depp) e a persecución polo axente Melvin Purvis (Christian Bale).
Great Internet Mersenne Prime Search
O proxecto tivo éxito: en setembro do 2013 acháronse quince números primos de Mersenne (dun total de 49 coñecidos), cada un dos cales, agás o derradeiro, era o número primo máis grande coñecido na data da súa descuberta. O número primo máis grande que se coñece é 274.207.281 − 1 (ou M74.207.281 na notación usual). Foi descuberto polo doutor Curtis Cooper na Universidade de Central Missouri, o 7 de xaneiro do 2016.
Cefdinir
Interaccións
Sales de aluminio A administración conxunta de cefdinir e antiácidos baseados en sal de aluminio, reduce os niveis do antibiótico, polo que se debe separar polo menos 2 horas a toma.
William A. Wellman
Traxectoria
Durante a primeira guerra mundial foi condutor de ambulancias. En París uniuse á Lexión Estranxeira e en 1917 foi asignado como piloto, uníndose á Lafayette Flying Corps, onde gañou o sobrenome de "Wild Bill" e recibiu a Croix de Guerre. Tras derribar varios avións, el mesmo foi derribado polos alemáns o 21 de marzo de 1918. A pesar de sobrevivir, quedoulle unha coxeira para o resto da súa vida. Poucos meses despois volveu ao seu país e publicou un libro sobre as súas experiencias. Establecido en San Diego, de onde ía a Hollywood, aterrando na pista de polo de Fairbanks, este aseguroulle que o recomendaría para un traballo no mundo do cinema. Wellman foi contratado como actor no filme Evangeline, en 1919, pero foi despedido por golpear á protagonista, Miriam Cooper, que era a esposa do director, Raoul Walsh. Non lle importou, porque odiaba ser actor, e ao pouco tempo comezou a traballar detrás da cámara, ata chegar a ser director.
Sobrado do Bispo, Sobrado do Bispo, Barbadás
Sobrado do Bispo é un lugar da parroquia de Sobrado do Bispo no concello ourensán de Barbadás na comarca de Ourense. Tiña 600 habitantes no ano 2011 segundo datos do INE e do IGE, dos cales 281 eran homes e 319 mulleres. Iso supón unha diminución da poboación respecto a 2010, cando tiña 608 habitantes (287 homes e 321 mulleres).
Reiquiavik
Ocupación e creación da República
Nas décadas de 1920 e 1930 comezou a salientar unha crecente industria pesqueira en Reykjavík, sendo o bacallau o principal produto. Porén, para finais de 1929 a Gran Depresión golpeou á cidade coa desocupación e conflitos gremiais, dos cales moitos remataron en violencia.
Na mañá do 10 de maio de 1940, catro acoirazados de guerra chegaron a Reykjavík e ancoraron no peirao levando tranquilidade á poboación, xa que eran británicos e non alemáns. En poucas horas, a ocupación aliada completouse sen escalada de violencia. O goberno islandés recibiu de parte do goberno británico o pedido para a ocupación, pero esta sempre foi declinada, en base á política neutral adoptada polo país. Nos seguintes anos que quedaban da Segunda Guerra Mundial, os soldados británicos e posteriormente estadounidenses construíron bases en Reykjavík. O número de soldados estranxeiros en Reykjavík era equivalente á poboación actual da cidade.
Administración
De acordo coa Lei 45/1998 a cidade é gobernada polo alcalde, elixido democraticamente polos cidadáns maiores de 18 anos por un prazo de catro anos. O Consello Municipal está formado por 15 membros encargados de administrar os diferentes campos da cidade baixo o mandato do alcalde.
Transporte
miniatura|270x270px|Autobús público da cidade, coñecido como Strætó bs.
The Laundromat
The Laundromat é un filme estadounidense de 2019 dirixido por Steven Soderbergh, cun guión de Scott Z. Burns. Está protagonizado por Meryl Streep, Gary Oldman, Antonio Banderas, Jeffrey Wright, David Schwimmer, Matthias Schoenaerts, James Cromwell e Sharon Stone.
José Ufarte
Comezos (1941-1958)
Comezou a xogar ao fútbol na súa cidade natal, onde militou no Petit Lérez e no equipo infantil do Pontevedra. Pero aos 14 anos tivo que coller con súa nai, Josefa, e unha irmá, o camiño da emigración cara ao Brasil, onde xa estaba instalado seu pai, que era un mecánico almeriense.
Adestrador
Comezou adestrando as categorías inferiores do Atlético de Madrid, así como o filial. En marzo de 1988 colleu as rendas do primeiro equipo tras a destitución de César Luis Menotti. En principio era para ficar ata final de tempada, cando se incorporaría o técnico José María Maguregui, que nese momento estaba no Celta de Vigo. Con todo, só estivo tres partidos no banco, sendo destituído por Jesús Gil despois de negarse a recibir indicacións de Maguregui. Nas seguintes dúas tempadas adestrou o Racing de Santander, sendo destituído ao remate da segunda delas, tras descender a Segunda B. Na tempada 1992-93 adestrou o Mérida en Segunda, e en 1997 incorporouse á Real Federación Española de Fútbol. Alí foi seleccionador de varias das categorías inferiores da selección española. Coa sub-20 proclamouse subcampión do mundo en 2003 en Abu Zabi e coa sub-19 conquistou o Campionato europeo de 2004 en Suíza, cun equipo no que destacaban entre outros Sergio Ramos, Amorebieta, Juanfran, Silva ou Soldado.
Ben Uzoh
Traxectoria deportiva
O 5 de xaneiro de 2011, Uzoh asinou un contrato para xogar ata o final da tempada en New Jersey. No mes de marzo de 2011, foi brevemente asignado aos Springfield Armor da NBA D-League.
En outubro de 2011, asinou un contrato dun ano co Lokomotiv Kuban ruso, pero foi despedido tras xogar só dous partidos. O 9 de febreiro de 2012, asinou un contrato cos Cleveland Cavaliers, pero foi cortado pouco máis tarde.
Hideo Kojima
Hideo Kojima (en xaponés 小島秀夫), nado en Setagaya (Toquio) o 24 de agosto de 1963, é un popular deseñador de videoxogos que en 2009 traballaba na compañía xaponesa Konami. Inicialmente foi o vicepresidente de Konami Computer Entertainmet Japan, exercendo máis tarde o cargo de creador de videoxogos Kojima Productions, cun novo equipo dedicado ao desenvolvemento de videoxogos creativos deixando de lado as decisións económicas e administrativas. Hideo Kojima é o creador e director de varios videoxogos exitosos, incluíndo as series Metal Gear, Snatcher e Policenauts. Tamén produciu xogos como Zone Of The Enders e Boktai.
Traxectoria
Xogaba con varias ideas durante tanto tempo que os seus compañeiros dicían de brincadeira cousas como "Por que non terminas o xogo antes de morrer?" O primeiro xogo no que traballou foi Penguin Adventure como asistente do director e o primeiro xogo que desenvolveu foi Lost Wald, un xogo bélico de plataformas que tiña como protagonista a unha loitadora enmascarada en 1986, porén este último foi cancelado pola compañía.
Zuzana Čaputová
Medio ambiente
Čaputová é unha activista ambiental que foi comparada a miúdo coa estadounidense Erin Brockovich. sostén que a protección ambiental debería incluír a paralización da deforestación ilegal e que o 5% do territorio máis valioso para o medio ambiente debería permanecer como unha zona estritamente protexida.
Vida persoal
Čaputová está divorciada e ten dúas fillas. Practica ioga zen. Aínda vive en Pezinok.
Ión
Algunhas aplicacións dos ións
Os ións son esenciais para a vida. Os ións sodio, potasio, calcio e outros, xogan un papel esencial na bioloxía celular dos organismos vivos, en particular nas membranas celulares. Hai multitude de aplicacións que teñen por base o uso de ións e cada día se descobren máis. Dende detectores de fume a motores iónicos. Os ións inorgánicos disoltos son un compoñente dos sólidos presentes na auga (sólidos totais disoltos) e indican a calidade desta.
Shalom
Etimoloxía
A palabra shalom deriva da raíz ש-ל-ם, que nas linguas semíticas aparece co sentido de ser completo, ser cheo ou ser pleno, aparecendo en diversos textos co sentido de paz, salvación e prosperidade de individuos e nacións.
Pazos, Antes, Mazaricos
Pazos é un lugar da parroquia de Antes, no concello coruñés de Mazaricos, na comarca do Xallas. Segundo o IGE, en 2018 tiña 109 habitantes (50 homes e 59 mulleres).
Armorial
Unha destas obras, a Crónica do Concilio de Constanza, obra de Ulrich Richental cara ó 1430, foi presentada pola República Checa para o seu rexistro no Programa Memoria do Mundo da Unesco.
María Cristina de Borbón-Dúas Sicilias
Traxectoria
Era filla de Francisco I Dúas Sicilias e de María Isabel de Borbón, e casou co seu tío, Fernando VII, en Aranjuez o 11 de decembro de 1829. Actuou como rexente durante a enfermidade e a morte do seu esposo, até que a súa filla Isabel acadase a maioría de idade e puidera chegar ao poder.
A Gaita Gallega (revista)
Historia e características
Publicou fragmentos do Catecismo do labrego e numerosos artigos de costumes.
Vladimir Chelomei
Traxectoria
Chelomei innovou no campo dos mísiles desenvolvendo o concepto de mísil encapsulado e almacenable a largo prazo capaz de ser lanzado en cuestión de minutos despois da orde de disparo. Propuxo a construción do mísil UR-100, a resposta ao mísil Minuteman estadounidense, e cara finais da década de 1950 comezou a pensar en como usar a tecnoloxía de mísiles en foguetes e naves espaciais. Ideou varios avións espaciais e lanzadores pesados, entre eles o UR-500, que daría lugar ao foguete Proton. Tamén lanzou o programa de estacións militares Almaz e as naves tripuladas TKS.
David Rubín
Premios
Ten tres Premios "La Cárcel de Papel" ao mellor autor revelación en 2006.
Tenaces
miniatura|279x279px|Tenaces. As tenaces  son unha ferramenta moi antiga que se emprega para extraer cravos, cortar arame ou para castrar animais. É unha ferramenta indispensable en carpintaría. Á parte do seu uso clásico para quitar os cravos tamén se empregan para outros propósitos no campo do procesamiento do ferro e en carpintaría.
Río Guadalquivir
260px|miniatura|Río Guadalquivir ao seu paso por [[Córdoba, España|Córdoba.]] O río Guadalquivir é un río andaluz. O seu nome procede do árabe wadi al-Kabir ("río grande"), chamado Betis (Baetis) desde a era prerromana ata a invasión árabe.
Tanga
Historia
Os estudos de mercado en 2011 situaron o número de mulleres francesas que usan tangas como o seu estilo de roupa interior preferido nun 25%, un 5 % menos que en 2008. En 2016, as vendas de tangas no Reino Unido estaban en descenso con Marks & Spencer, un importante vendedor polo miúdo de lencería do Reino Unido, informou de que representaban menos do 10% das bragas vendidas.<ref. name=cracks/> Existen moitas razóns polas que a xente pode optar por usar roupa interior tanga ou roupa de baño, como a prevención da liña visible das bragas, prevención de que a roupa interior "se suba" polo que non hai que tirar da roupa interior en público, confort, conciencia da moda incluída a sensación de ser máis adulto, e minimización das liñas de bronceado.
Lingua albanesa
O albanés goza de status de oficialidade en Albania, e é unha das linguas oficiais de Kósovo e Macedonia. O Instituti i Gjuhësisë dhe i Letërsisë (Instituto de Lingüística e Literatura) da Academia de Ciencias de Albania é o principal centro de estudo da lingua albanesa e desenvolve a forma estándar coa publicación de gramáticas, dicionarios e ortografías prescriptivas, tamén edita dúas publicacións trimestrais, Studime Filologjike (1964) (Estudos Filolóxicos) e Gjuha Jone (1981) (A nosa lingua).
Falantes
En Albania o albanés é a lingua oficial na súa variedade tosca, fálanna os 3 129 000 de albaneses étnicos (95% da poboación albanesa) e unha parte dos membros das minorías étnicas.
En Macedonia hai 500.000 falantes, o que representa o 25% da poboación, concentrados no oeste e no norte. Dende o 2001 o albanés é oficial naqueles concellos onde os albaneses superaran o 20% da poboación. O albanés pódese empregar no Parlamento de Macedonia. Hai ensino primario e secundario en albanés. Na universidade o estudo do albanés comezou en 1951 como un lectorado na Universidade dos Santos Cirilio e Metodio de Skopje, en 1960 introduciuse como materia semestral e en 1971 converteuse no departamento de lingua e literatura albanesa. En 1994 fundouse unha universidade albanesa en Tetovo, aínda que as autoridades macedonias non a recoñeceron como universidade estatal ata 2004.
En Grecia os albaneses divídense en dúas comunidades ben diferenciadas, a dos albaneses de Çameria, que constitúe o punto máis o sur do territorio tradicionalmente albanofalante, podería haber 30.000 falantes, concentrados principalmente no departamento de Thesprotia (sobre todo na zona fronteiriza con Albania), Preveza (na parte que limita co departamento de Thesprotia e nunhas poucas vilas de Ioannina) e nos departamentos de Florina e Kastoria. A outra comunidade albanesa é a dos arvanitika, albaneses ortodoxos que emigraron a Grecia entre os séculos XII e XV, as cifras de falantes varían entre os 90.000 e os 200.000. Dende 1990 produciuse unha nova vaga de emigración de albaneses, que se asentan sobre todo nas cidades máis grandes.
Cachalote pigmeo
Descrición
O cachalote pigmeo adulto mide uns 2,7-3,5 m e alcanza un peso duns 300–400 kg; ó naceren miden aproximadamente 1-1,2 m e pesan 55 kg. A cor é gris aceirado no dorso ou gris azulento, co ventre e cara inferior da cabeza máis pálidos, con tons abrancazados ou rosados. Os individuos novos teñen unha cabeza máis apuntada cá dos adultos e unha pequena mancha circular clara diante dos ollos. Pode presentar engurras na pel, irregularmente repartidas.
Distribución
A distribución é insuficientemente coñecida. A información existente procede de citas de varamentos e isto dá unha imaxe errónea da presenza nos distintos mares e os posibles movementos migratorios. En calquera caso, semella preferir as augas cálidas xa que os varamentos adoitan concentrarse en mares temperados, subtropicais ou tropicais. Parece bastante común nas costas sudorientais de Estados Unidos, en Suráfrica, Australia e Nova Zelandia, ignorándose se se trata de poboacións illadas ou interconectadas.
Estado de conservación
En España está incluído no Catálogo Nacional de Especies Ameazadas.
Rainer Werner Fassbinder
Traxectoria
Nos anos nos que rodaba o seu último filme, Querelle (1982), Fassbinder abusaba do alcohol e das drogas. A tarde do nove de xuño de 1982, entou no seu cuarto a traballar nun futuro filme, Rosa L, baseado na vida de Rosa Luxemburg. Á unha da madrugada falou por teléfono co seu amigo e axudante Harry Baer. Cando a parella de Fassbinder, a montadora Juliane Lorenz, chegou á casa, entrou no cuarto (sen permiso) e atopouno morto na cama. A causa da morte foi un dose letal de cocaína e barbitúricos.
Reserva da biosfera
As reservas da biosfera son lugares para proba de proxectos de desenvolvemento sustentable da iniciativa Programa sobre o Home e a Biosfera da Unesco. As reservas abranguen territorios con ecosistemas terrestres, mariños e costeiros nos que se fomentan proxectos que permitan avanzar no desenvolvemento social preservando o valor ecolóxico do territorio. Búscase conservar a biodiversidade e a diversidade cultura, o desenvolvemento económico sostible, e a investigación, a educación e a formación da sociedade.
Espazos nas reservas da biosfera
Isto faise co obxectivo de manter un desenvolvemento sustentábel dos recursos naturais e as comunidades humanas que habitan nelas. Este esforzo require investigación, seguimento, educación e preparación.
Manuel Jabois
Manuel Jabois Sueiro, nado en Sanxenxo o 30 de xullo de 1978, é un xornalista e escritor galego.
Traballo
Ten colaborado cos xornais El Progreso, De luns a  venres, Diario de Pontevedra (1998-2013), a revista de humor Retranca, o diario El Mundo, (2013-2015, a onde chegara da man do seu director, Pedro  J. Ramírez). En xaneiro de 2015 pasou a escribir no diario El País. Tamén colaborou na cadea de radio Onda Cero (2013-2016), no magazine cultural dixital Jot Down (2011-2012), e na Cadena SER en Hoy por Hoy (con Pepa Bueno); e en televisión en LaSexta. Como xornalista autodidacta sempre sentiu profundo respecto cara á profesión e unha sa obsesión pola gramática e o bo uso do idioma.
Declaracións
En moitas ocasións sinaláronlle o seu parecido físico co cantautor Quique González.​ Nunha entrevista no número 222 de GQ, ademais de recalcar a súa total ausencia de sectarismo e de sentirse privilexiado pola positiva impresión que adoita suscitar entre o público e os seus lectores, recoñeceu, orgulloso do seu pelo, tomar Propecia de maneira preventiva para tentar evitar unha temperá alopecia e mostrouse totalmente sen prexuízos e sen tabús en calquera ámbito, incluído o sexual, afirmando que lle gusta experimentar.
Cucaita
Xeografía
Cucaita limita polo norte co concello de Sora, polo leste con Tunja, a capital do departamento, polo sur con Tunja e Samacá e polo oeste con Samacá.
El Motín
Esplendor e decadencia
Con todo, El Motín comezou a perder lectores (uns seis mil entre 1911 e 1914). En 1915, tivo que reduci-las súas páxinas a oito e a catro en 1918. Este ano Nakens, que tiña entón setenta e sete nos, enfermou da visión, o que lle impediu escribir, nun momento no que era o único editor da publicación. Aínda que Nakens atribuíu o seu declive á súa guerra continuada contra "os fetiches que lles gustan a xente", a razón da caída das vendas debeuse en gran parte, segundo o historiador Manuel Pérez Ledesma, á "monotonía do semanario" -dedicado, en gran medida, a reproducir artigos antigos e copiar textos doutros xornais e [pola] súa falta de atención da actualidade". Así, en 1920, a circulación reduciuse a uns seis mil exemplares. Entón, por iniciativa dun lector fiel, organizouse unha subscrición para publicar un número extraordinario de homenaxe a Nakens, que foi publicado en xaneiro de 1923 e que contou con eminentes republicanos como Emilio Menéndez Pallarés, Roberto Castrovido Sanz ou Hermenegildo Giner de los Ríos e os máis novos Marcelino Domingo, Álvaro de Albornoz ou Gabriel Alomar. Neste número publicouse unha Sonata en on de Luis de Tapia, que dicía:
Parágrafo (signo)
Represéntase co símbolo §, que provén da combinación de dous eses entrelazados, iniciais da expresión latina signum sectionis, que significa sinal de sección ou de corte.
A Valenzá, A Valenzá, Barbadás
A Valenzá é unha vila da parroquia da Valenzá no concello ourensán de Barbadás na comarca de Ourense. Segundo datos do INE e do IGE no ano 2011 tiña 5901 habitantes (2885 homes e 3016 mulleres), 260 máis ca en 2010.
All Over Me
All Over Me é un filme de 1997 dirixido por Alex Sichel e escrito por súa irmá Sylvia Sichel. Alex Sichel recibiu unha axuda da Princess Grace Foundation para facer un filme sobre a música riot grrrl e entón pediulle á súa irmá que colaborara con ela.
Pesca deportiva
A pesca con mosca
As capturas son normalmente troitas, comúns ou arco da vella.
Pescando con cebo natural
Os cebos deben ir cun pequeno chumbo que depende do leito e corrente do río. Poden ser por exemplo miñocas, saltóns, insectos acuáticos... Todo o que se atope preto do leito río e que teña vida. Hai que facer unha mención a parte para a anguía, que pode comer de todo, pero o mellor cebo é a sardiña, aínda que pareza estraño utilizar un cebo de mar no río. O seu olor atraerá as anguías dende moi lonxe, xa que se guían polo olfacto e o tacto, non pola vista.
Músculo extensor radial longo do carpo
Vascularización
É vascularizado pola arteria radial.
Notting Hill (filme)
Notting Hill é un filme británico-estadounidense de 1999 dirixido por Roger Michell. O guión foi escrito por Richard Curtis, autor de Catro vodas e un funeral (1994), e o filme foi producido por Duncan Kenworthy. Está protagonizado por Julia Roberts, Hugh Grant, Rhys Ifans, Emma Chambers, Tim McInnerny, Gina McKee e Hugh Bonneville. A historia conta o romance entre un libreiro de Londres, interpretado por Grant, e unha famosa actriz estadounidense, interpretada por Roberts.